Finala Ligii Campionilor 2010
Finala Ligii Campionilor 2010 a fost un meci de fotbal, ultimul meci al sezonului 2009–2010 al competiției, care s-a jucat pe Stadionul Santiago Bernabéu din Madrid la data de 22 mai 2010. Finala a fost disputată între Internazionale și Bayern, Internazionale învingând cu 2-0. În noiembrie 2007 s-a decis ca finala să se dispute într-o zi de sâmbătă și nu de miercuri, ca până atunci.